টালিকরণ
কোন সমতলের টালিকরণ (ইংরেজি: tessellation টেসেলেশন) বলতে এক বা একাধিক জ্যামিতিক আকৃতির টালি দ্বারা তলটিকে এমনভাবে আবৃত করা বোঝায় যাতে টালিগুলির মাঝে কোন ফাকঁ বা উপরিপাতন না হয়। গাণিতিকভাবে টালিকরণ আরও উচ্চতর মাত্রার এবং নানা প্রকারের জ্যামিতিক আকৃতির মাধ্যমে প্রকাশ করা যায়। পর্যায়ক্রমিক টালিকরনের পুনরাবৃত্তমুলক বিন্যাস থাকে। কিছু বিশেষ ধরনের গুলোতে একই জ্যামিতিক আকৃতির নিয়মিতরুপে ব্যবহার করা হয় এবং অর্ধনিয়মিত টালিকরনে একাধিক জ্যামিতিক আকৃতির মাধ্যমে নিয়মিত টালিসমুহ থাকে যাতে ধার সমুহ অভিন্যভাবে বিন্যাস্ত থাকে। পর্যায়ক্রমিক টালিকরনের যে সাম্ভাব্য বিন্যাস সমূহ আছে তাকে ১৭ টি ভিন্ন ওয়ালপেপার গ্রুপে (wallpaper group) শ্রেণীভুক্ত করা যায়। কোন টালিকরণ এ নিয়মিত বিন্যাস না থাকলে তাকে "অ-পর্যায়ক্রমিক" বা "অ-পর্যাবৃত্ত" বলা হয়। "অ-পর্যায়ক্রমিক" বা "অ-পর্যাবৃত্ত" কিছু ছোট আকারের টালি ব্যবহার করে গঠিত হয় যা পুনরাবৃত্তমুলক বিন্যাস তৈরি করতে পারে না। উচ্চমাত্রার জ্যামিতিতে স্পেস ফিলিং (স্থান-ভরাটকারী, space-filling) অথবা মৌচাক (honeycomb) কে স্থানের টেসেলেশন বলা হয়। একটি প্রকিত বাস্তব টেসেলেশন চৌকা / চতুর্ভুজ বা ষড়ভুজ আকৃতির সিরামিকের (চীনামাটি) টুকরো সিমেন্টের (চূণামাটি) মাধ্যমে টালি করে গঠন করা যায়। এরকম টালির দৃষ্টিনন্দন বিন্যাস থাকে বা এগুলো টেকসই ও পানি / জল রোধী পথ, মেঝে বা দেয়ালের অংশবিশেষ তৈরিতে সহায়ক। ঐতিহাসিকভাবে, টেসেলেশন প্রাচিন রোম ও ইসলামিক শিল্পকলা যেমন আহমেদাবাদের প্রাসাদের সাজসজ্জায় ব্যবহারিত জ্যামিতিক টালিতে ব্যবহারিত হয়েছে। বিংশ শতাব্দীতে, এম. সি. এশ্যর (M. C. Escher) তার কাজসমুহে প্রায়শই ইউক্লিডিয়ান জ্যামিতি এবং পরাবৃত্তীয় (হাইপারবলিক, hyperbolic) জ্যামিতি উভয় উপায়ে টেসেলেশন এর ব্যবহার করেছেন শৈল্পিকতা দেবার জন্য। টেসেলেশন অনেক ক্ষেত্রে তোশককে (quilting) আকর্ষণীয় করতে ব্যবহার করা হয়। টেসেলেশন প্রাকিতিতে বিভিন্য বর্গের বিন্যাসে দেখা যায়, উদাহরণ স্বরূপ মৌচাকের প্রতিটি ষড়ভুজ আকৃতির কোষের বিন্যাস।